Nuusvoorspelling vir 23 AprilReint Dykema Dina Pule – Kommunikasie minister Dinah Pule kondig op ŉ mediakonferensie aan dat die Sunday Times haar afpers. Lees die minister se verklaring en toespraak. – Sunday Times het minister Pule se aantygings verwerp. – Die Sunday Times publiseer stawende artikel oor hou Pule se “vriend” sy vriende bevoordeel het. – Die vraag word gevra as Pule so sterk voel oor die bewerings, dan hoekom neem sy nie net die Sunday Times hof toe vir laster nie? – Die DA beskuldig die minister dat sy net simpatie soek. Marikana – Die BBC saai Woensdag ŉ Peter Hain film uit met die titel: The Massacre That Changed a Nation – Hain verduidelik die film in ŉ artikel: South Africa: a crisis for business over social reform SAR – President Zuma word weer versoek om troepe na die SAR te stuur. – Indien troepe weer gestuur word sal hul rebelle help beskerm wat 13 SA troepe gedood het. Sudan – Vakbond Sandu beweer dat SA troepe nie hul toelaes kry van die Verenigde Nasies nie. – Die weermag ontken die bewerings. Bekgeveg tussen die twee duur voort met Sandu wat die voordeel kry. Misdaad en howe – Die polisie word ontplooi vir Julius Malema se hofverskyning Dinsdag in Polokwane. Eskom – Eskom waarsku dat ŉ koue winter voor die deur lê maar dat hul kragonderbrekings met alle koste sal wil vermy. – Joernaliste is egter pessimisties oor die situasie. Carol Paton tweets: Dames says Eskom will “shed the load” and drop customers this winter if a blackout looms. Get ready people. Arbeid – Nog vakbonde sluit aan by die Satawu busstaking. Geen einde is in sig vir die staking. – Staking by die Northam se Zondereindemyn duur voort met verliese wat vergroot – Sadtu en die Departement van Onderwys sit vas oor die wettigheid van ŉ Sadtu optog wat vir Woensdag beplan word. – Numsa se Irvin Jim spreek die Nasionale Persklub toe. Verwag meer kritiek op die Nasionale Ontwikkelings Plan en steun vir Zwelinzima Vavi. Die tweespalt in Cosatu sal verder vergroot. – Die Solidariteit Navorsingsinstituut (SNI) se eerste kwartaallikse arbeidsmarkrapport vir 2013 verskyn Artikels in die verslag sluit die volgende in: Belastingverligting is oëverblindery, Die mislukking van SEB: 5 stappe, Belasting styg, lone daal, Die ekonomie, die rand en verbruikerskrediet en Die redes agter die rekordhoë petrolprys. Om die verslag elektronies te verkry kliek hier.